Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: valamint a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a
Paragraph Index: 261

4. Típusvizsgálat, típusvizsgálat ellenőrzése, típusengedélyezés A Szabályzat II. fejezete 1.1. pontjában leírtak figyelembevételével minden palackcsaládon* és palacktípuson** típusvizsgálatot kell végezni, amelyet kijelölt vizsgáló szervezet vagy a gyártómű végez a Felügyelet ellenőrzése alatt. 4.1. A típusvizsgálat elvégzésének módja A típusvizsgálatok fajtái és terjedelme a vonatkozó harmonizált európai szabvány, illetőleg más nemzetközileg elfogadott előírással adható meg. A típusvizsgálat minden tekintetben a megadott előírásnak maradéktalanul tegyen eleget. 4.2. A típusvizsgálat ellenőrzése A típusvizsgálat ellenőrzését a gyártási folyamat és a gyártásközi vizsgálatok minden lényeges lépésének figyelembevételével, belföldi gyártmánynál a Felügyelet végzi, külföldi gyártmánynál kijelölt vizsgáló szervezet végezheti. * Értelmezése a Szabályzat I.fejezetének 2.21. pontja szerint. ** Értelmezése a Szabályzat I. fejezetének 2.22. pontja szerint. 1998/106. szám 4.3. A típusvizsgálat értékelése, típusengedélyezés 4.3.1. Ha a típusvizsgálatok eredményei megfelelőek, akkor a Felügyelet kiállítja a IX. fejezet 1. melléklete szerinti típusvizsgálati, illetőleg típusengedélyezési igazolást, majd a II. fejezet 1.1. pontja szerinti eljárás keretében kiadja a gyártási típusengedélyt, illetőleg a biztonságtechnikai behozatali engedélyt. 4.3.2. Nem adható gyártási típusengedély, illetőleg biztonságtechnikai behozatali engedély olyan kompozit palackokra, amelyek élettartamát 15 évnél rövidebbre tervezték. 4.3.3. 15 évnél hosszabb időre tervezett palackokat, a gyártástól számított 15 év elteltével, a gyártónál meg kell vizsgálni. A vizsgálatot kijelölt vizsgáló szervezet végezheti, és javasolhat további használatot.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes